Diari Oficial de la Generalitat Valenciana


Sumari del DOGV 4264, del 05-06-2002 (2002/5985)

DECRET 85/2002, de 30 de maig, del Govern Valencià, pel qual crea el Consell de la Comunitat Valenciana per al Debat sobre el Futur d'Europa.
---------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2002/05/30/85/dof/vci/html**

### Dades del document

Número de DOGV
:   4264

Data del DOGV
:   05-06-2002

Secció del DOGV
:   I. DISPOSICIONS GENERALS

Número del document
:   2002/5985


Data del document
:   30-05-2002

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * moviment europeu
    * reglament intern
    * legislació
    * Comunitat Europea
    * organització administrativa
    * Unió Europea

DECRET 85/2002, de 30 de maig, del Govern Valencià, pel qual crea el Consell de la Comunitat Valenciana per al Debat sobre el Futur d'Europa. [2002/X5985]
  
El Consell Europeu realitzat a Niça els dies 7, 8 i 9 de desembre de 2000 va acordar obrir un debat ampli i profund sobre el desenvolupament futur de la Unió Europea, a fi d'estudiar les modificacions oportunes en els tractats comunitaris, que s'abordaran en una conferència intergovernamental a realitzar l'any 2004.
  
Un any més tard, i donant un nou pas endavant en eixe debat, el Consell Europeu realitzat en Laeken els dies 14 i 15 de desembre de 2001 ha convocat una convenció sobre el futur d'Europa, a fi de garantir una preparació, tan àmplia i transparent com siga possible, de la pròxima conferència intergovernamental. Ha invitat a prendre part en la convenció, entre d'altres, a sis membres del Comité de les Regions. La convenció va inaugurar els seus treballs el 28 de febrer de 2002, sota la presidència del senyor Valery Giscard d'Estaing.
  
El 6 de febrer de 2002, el president de la Generalitat Valenciana, Eduardo Zaplana, va ser designat portaveu de la Delegació del Comité de les Regions en la convenció.
  
E1 Govern Valencià estima que la Comunitat Valenciana ha de tindre una participació activa en el debat sobre el futur d'Europa, perquè és indubtable que l'evolució futura del procés d'integració europea i el disseny de l'arquitectura institucional de la Unió Europea afecten de manera decisiva el nostre desenvolupament polític, social i econòmic, les nostres expectatives com a poble i el futur del nostre autogovern. És desitjable, doncs, mobilitzar la participació valenciana en este debat, cosa que a més servirà per enfortir la identificació dels ciutadans amb el projecte europeu.
  
Per a aconseguir esta finalitat, s'estima necessari crear un consell compost per personalitats representatives dels diversos àmbits de la vida social i acadèmica, que puga actuar com a catalitzador i impulsor de la reflexió de la societat valenciana. La participació del president de la Generalitat Valenciana en la convenció europea propiciarà, a més, un fluix de comunicació adequat, que permetrà traslladar al consell els debats i les propostes de la convenció, i alhora elevar a la convenció les propostes emanades de la Comunitat Valenciana.
  
En virtut d'això exposat, de conformitat amb el que establixen els articles 38 i 40 de la Llei 5/1983, de 30 de desembre, de la Generalitat Valenciana, amb la deliberació prèvia del Govern Valencià, en la reunió del dia 30 de maig de 2002, i a proposta del seu president,
  
DECRETE
  
Article 1. Creació
  
Es crea el Consell de la Comunitat Valenciana per al Debat sobre el Futur d'Europa, com a fòrum de reflexió i estudi sobre el desenvolupament futur de la Unió Europea.
  
Article 2. Funcions
  
1. El Consell té com a finalitat impulsar el debat i la reflexió de la societat valenciana sobre el futur de la Unió Europea.
  
2. Podrà desenvolupar totes les activitats que considere necessàries per a la realització d'eixe fi, tals com la realització de jornades i seminaris, confecció de qüestionaris i enquestes o elaboració d'estudis sobre els diversos aspectes del desenvolupament futur de la Unió Europea.
  
3. E1 Consell elaborarà els estudis que li encarregue, eventualment, el president de la Generalitat Valenciana.
  
Article 3. Composició
  
1. El Consell estarà compost pel president, e1 secretari i els vocals.
  
2. El president, el secretari i els vocals del Consell els designarà per decret el Govern Valencià.
  
Article 4. El president
  
Correspon al president del Consell convocar i fixar l'orde del dia de les reunions del Consell, coordinar-ne les activitats, proposar l'elaboració d'estudis i informes, i supervisar l'execució de les iniciatives que haurà acordat el Consell.
  
Article 5. El secretari
  
1. Correspon al secretari del Consell, que haurà de ser un alt càrrec de la Generalitat Valenciana, confeccionar les actes de les sessions del Consell, efectuar la convocatòria de les sessions per orde del president i prestar suport al president en la coordinació de les activitats del Consell.
  
2. Així mateix, el secretari actuarà com a enllaç entre el Consell i les institucions de la Generalitat Valenciana, i s'ocuparà que el Consell compte amb l'assistència material i tècnica necessària per a l'exercici de les seues funcions.
  
Article 6. Sessions
  
1. El Consell es reunirà per convocatòria del seu president, que s'haurà de cursar amb una antelació mínima de quaranta-huit hores.
  
2. El president de la Generalitat Valenciana podrà convocar i presidir, així mateix, les reunions del Consell quan ho estime oportú.
  
3. El Consell podrà invitar a les sessions a persones de reconegut prestigi pel seu coneixement tècnic o per experiència qualificada, la presència de les quals es considere necessària per tal que puguen emetre el seu paréixer o opinió sobre els temes objecte d'estudi.
  
Article 7. Comissions de treball
  
El Consell podrà constituir en el seu si, si resulta necessari per al millor desenvolupament de les seues tasques, comissions de treball encarregades de comeses específiques.
  
Article 8. Retribucions
  
La condició de membre del Consell no és retribuïda. No obstant això, el president i els vocals podran percebre una gratificació per l'assistència a les reunions del Consell.
  
Article 9. Suport tècnic i mitjans materials
  
El Consell rebrà de la Generalitat Valenciana el suport tècnic i els mitjans materials que necessite per a l'exercici de les seues funcions.
  
DISPOSICIONS FINALS
  
Primera
  
Es faculta el president de la Generalitat Valenciana perquè dicte totes les disposicions que resulten necessàries que per al desenvolupament, l'execució i el compliment del que disposa el present decret.
  
Segona
  
S'autoritza la Conselleria d'Economia, Hisenda i Ocupació perquè realitze les adaptacions pressupostàries necessàries per a l'eficàcia del present decret.
  
Tercera
  
E1 present decret vigirà el mateix dia de la publicació en el Diari Oficial de la Generalitat Valenciana.
  
València, 30 de maig de 2002
  
El president de la Generalitat Valenciana,


Còpia Permalink ELI